Olc íocthar ar luagh leighis
Fearghal mac Domhnuill Ruaidh mac an Bhaird cct.
Olc íocthar ar luagh leighis,
a fhíonfhuil sa luan leanais,
guin cáigh don luibh do leighis,
luibh leighis re báidh beanais.
Do shín a fhearg fa oighidh
an rí tar ceann ar gcuiridh;
liaigh nach geabh gráin re a ghonaibh
do chabhair chneadh cáigh choirigh.
Re ghuin chíghe i gcéill cuiris
na sé líne gur leighis
sé slóigh do bhí ar a bhanais;
sanais do-chóidh dhí ar dheighfheis.
Ní bhia a fhearg uann gan fhaobhar
a fhearg go luan dá líomhadh;
nár dá rann dí do dhéanamh
clann le ngéabhadh rí Is ríoghan.
Fiu an ógh do lean ar loirg-ne
an ceart do-chóidh ar cairde;
luaithe iná fás na feirge
meirge grás uaithe i n-airde.
Ó fhleidh gan obadh d'aonar
ná creid m'obadh im éinfhear
a teach óil lé ga líonadh
ríoghan ar cóir nDé ag
déineamh.
Mac Dé gar ndíon 'n-a dheoraidh
re ré a shíol nó gur
shíodhaigh
tarla dhó a dhíol do ghuaillidh;
buailidh i gcló ríogh ríoghain.
Luach a chneadh d'íoc nach eagal
ar ndíon 'n-a leith ná leigeadh;
nír bhean re hóigh é d'obadh
cogar Dé Is cóir do creideadh.
Lór do cheilt doirre an Dúilimh
feis do-roinne re ríoghain;
fada é i gcás fan gcánaidh
gur sháruigh grás Dé an
díoghail.
Ní séanta cách do chabhair
ón séala a-tá sa troighidh;
ná creid fíoch Dé mar dearair,
síoth an dearaidh é d'oighidh.
Cneadh chíche as slán ar
síodha;
bean go síne a snáth
uama
dá fhleidh ní lón do-ghéana;
ná geibh m'éara, a ógh, uadha.
Ní taradh gaoil do-gheibhthir
a branar taoibh nó troighthigh;
ar mbarr ní fhoil gar n-aithribh
a n-aithghin soin ann d'fhoichnibh.
Do-bheir sé d'óigh a n-iarraid
ó chóir Dé mar soin sínid;
grás Dé ina thós a-támuid
ní ránuig sé fós
fínid.
Ní dar ngrádh an glas bíodhbhadh
a bhas re clár do ceangladh;
an síoth an uair do b'urlamh
fríoth cunnradh cuain nar ceannghadh.
Mar ceiltir cóir do chneidhe
re hóigh as bheirthe a bhuidhe;
dlighidh tú a íoc mar t'fhine
crú an chridhe dhíot a
dhuine.
Bean do ghnáthuigh cosg córa
ort a slánuibh ar síodha;
clann ar óigh sin dá séana
déana a ndligh do chóir
cíogha.
Feis fhóirthe cáigh a cinneadh
dáil na hóighe — as dáil
daingean;
do theacht i gclí do cumadh
beart ullamh hí ón aingeal.
Síoth na cána do coilleadh
fa shlánaibh ríogh do-rinneadh;
tug an cíoch cóir sa gceangal;
do gealladh d'óigh t'fhíoch d'fhilleadh.
Neamh ó ar bhfoltaibh nír féagadh
gur fosgladh an feart líggeal;
dar dtaoibh do fhás an t-éigean
éideadh grás daoibh nar dhídean.
Tearc do chách ód fhleidh leagar,
ód fhleidh ní tráth dar dteibeadh;
fleadh grásd do cheil an cagadh;
madan Cásg libh do leigeadh.
Clódh t'fhine ní ceard chubhaidh
's an tslighe dhearg id dheaghaidh;
raon dearg id chíogh ná cronuigh,
conuir ríogh as dearg dleaghair.
Mór an cás far fhear t'fhíonfhuil
seal red bhás ina braonuibh;
cóir do-gheabh fheidhm uamhain
fear th'ualaigh i mbeirn baoghuil.
Seachna gaoil ar cóir gcroidheadh
ag óigh do bhaoi ga bhranar
bean do bhac fás na foladh
lat ag comhar grás gabhar.
Fuair ríghbhean am ar n-eagair,
— an ríghfhleadh ann do b'abaidh,
fleadh grás nar chóir do chogail,
cás cogair re hóigh aguibh.
An rí i gcrothuibh dhar gcinn-ne
nar chronuigh na trí thairnge;
rángas grian fhala th'oidhre
doimhne an mhara Mian maighre.
Má taoi ag meas éarca ar t'fhine
leath na héarca ní fhuighe;
cuimhnigh thú id mhac ag Muire
ní lat uile crú an chroidhe.
Crann gar gcoimhdhe i gcíoch t'oidhir
a fhíoch oirn-ne do fhalaigh,
gar súr nír ghabh ga ghonuibh;
ar domhuin túr an toraidh.
Saor dhiongbhas claon na córa
iongnadh an saor dar séana;
do chuir don chrann-sa an chíogha
fonnsa díona um fhuil Éabha.
Dulta i dtráth beirthe an bháire
ar sgáth cneidhe na cíghe
sgiath i bhfuil díon, a dhaoine,
d'fhuil taoibhe an ríogh do-ríne.
Mór do bhí ar dháil na dighe
do dháil a rí re ró toile;
mairg nach díol fear na fleidhe
fíon dar bhleidhe cneadh croidhe.
Guin taoibhe Dé 'n-ar ndeaghaidh
ní maoidhte a méid a oinigh;
gé tá bás Dé 'n-a dheimhin
ceilidh a ghrás é d'oighidh.
Dá fhuil im dháil do dheithbhrigh
muir gan tráigh ar a toirthibh;
linn grás fam luing do leathnuigh
do fhás d'fhearthain thruim throighthigh.
Iomchrais eire rer fhuirigh
nar hiomchradh eire a shamhuil;
tug sé a throm ar a throighibh
oidhir Dé i gcrann dar gcabhair.
Úir mar a tásg ar thoradh;
úir grás an úir do hoireadh
tuar sídh an tann do treabhadh;
leanabh cígh ann do b'oireamh.
Ceo dhoirche ag cách ó a gceanaibh
nach foighthe leo lá turaidh;
crú an chíghe ón chiaigh do chab-hair
samhail shíne i ndiaigh dubhaidh.
Luibh re chneadhaibh nír cuireadh;
a fhuil d'fhearadh as omhan;
guais damh gan triall sa turadh;
gar dubhadh riamh don raghal.
Cóir linn fa lár do leigeadh;
don Chóir ní tráth dá
teagar;
fuil bhas Is chígh ad chogar
obadh sídh as nach eagal. Olc.